# name
Exposició virtual: La col·lecció d'autògrafs de Pepita Texidor a la Universitat de Barcelona

# metadata.dc.description[].value
Material elaborat pel CRAI Biblioteques de Lletres i Reserva

# metadata.dc.description.abstract[].value
El col·leccionisme d’autògrafs fou una pràctica força comuna entre les dones durant el segle XIX i XX, en molts casos un símbol de prestigi social. Són documents que ens permeten entendre millor el personatge que els recopila, així com l’elit a la qual pertany. En ser un document de caràcter privat, són pocs els exemplars que es troben en biblioteques.

 

Al CRAI Biblioteca de Reserva conservem el Manuscrit 2129, l’àlbum particular de la pintora barcelonina Pepita Texidor, especialitzada en la pintura de flors, activa a finals del segle XIX i principis del XX, on es recullen 68 làmines de diferents personatges de la Renaixença.

 

Maria Isabel Gascón, experta en Pepita Texidor i membre del grup Història de les Dones. Fent Història, en conèixer la seva existència, ens va proposar el muntatge de l’exposició que us presentem.

 

La mostra consta de 17 làmines repartides en 6 vitrines – Autògrafs il·lustrats (1) ; Autògrafs dedicats (2); Autògrafs femenins (3 i 4) ; Autògrafs de la Renaixença  (5 i 6), acompanyades d’uns textos introductoris a la figura de l’artista i al seu àlbum. També s’ha confeccionat un Roll up amb algunes imatges de la revista Feminal, cedides per la Biblioteca de Catalunya, on apareixen notícies diverses de l’activitat de l’artista i de l’homenatge que se li va retre en la seva mort. També s’exhibeix una presentació digital amb imatges d’alguns dels quadres de la pintora que la comissària ens ha cedit de diferents col·leccions.

 

L’exposició es presenta a les vitrines del CRAI Biblioteca de Lletres i del CRAI Biblioteca de Reserva des del 4 de juny fins al 12 de juliol.

# metadata.dc.rights[].value
cc-by (c) Universitat de Barcelona. CRAI, 2019

# metadata.dc.subject.other[].value
Universitat de Barcelona. CRAI Biblioteca de Lletres

# metadata.dc.subject.other[].value
Universitat de Barcelona. CRAI Biblioteca de Reserva

# metadata.dc.subject.other[].value
Universitat de Barcelona. CRAI Biblioteca de Fons Antic

# metadata.dc.title[].value
Exposició virtual: La col·lecció d'autògrafs de Pepita Texidor a la Universitat de Barcelona

# metadata.dc.title.alternative[].value
Exposició l’àlbum personal de Pepita Texidor a les vitrines dels CRAI Biblioteques de Lletres i Reserva. (Juny 2019)